Paprastoji ieva

Paprastoji ieva (Prunus padus, sin. Padus avium) – slyvinių (Prunoideae) pošeimio slyvų (Prunus) genties ievų (Padus) pogentės augalų rūšis.

 Augavietės 
Auga miškuose, pamiškėse, paupiuose, pakelėse, sodinama prie sodybų.

 Morfologija 
Daugiametis medis ar krūmas. Užauga iki 3-10 m.

Žiedo vainiklapiai balti, atvirkščiai kiaušiniški. Taurelės vidinė pusė plaukuota. Žiedyno kekės dažniausiai nusvirusios. Žydi gegužės mėnesį.

Lapai pailgi, atvirkščiai kiaušiniški arba elipsiški, dantyti.

Vaisius – juodas kaulavaisis, valgomas. Kauliukas raukšlėtu paviršiumi. 

 Šaltiniai 
 P. Snarskis. Vadovas LTSR augalams pažinti, 1954, Vilnius.
 K. K. Vilkonis. Lietuvos žaliasis rūbas, 2001, Kaunas.

 Galerija 

Kategorija:Erškėtiniai
Kategorija:Dekoratyviniai augalai
Kategorija:Medžiai ir krūmai